Forslag til EUROPA-PARLAMENTETS OG RÅDETS AFGØRELSE om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2011/025 IT/ Lombardia, Italien) /* COM/2013/0470 final - 2013/ () */





BEGRUNDELSE Punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[1] giver mulighed for gennem en fleksibilitetsmekanisme at anvende Den Europæiske Fond for Tilpasning til Globaliseringen (EGF) med et årligt loft på 500 mio. EUR ud over lofterne i den finansielle rammes relevante udgiftsområder. Betingelserne for støtte fra EGF er fastsat i Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen[2]. Den 30. december 2011 indgav Italien ansøgning EGF/2011/025 IT/Lombardia om EGF-støtte som følge af afskedigelser i to virksomheder, der var aktive inden for NACE (rev. 2)-hovedgruppe 26 ("Fremstilling af computere, elektroniske og optiske produkter")[3] i NUTS II-regionen Lombardia (ITC4) i Italien. Efter en nøje gennemgang af ansøgningen konkluderer Kommissionen i overensstemmelse med artikel 10 i forordning (EF) nr. 1927/2006, at betingelserne for økonomisk støtte i henhold til denne forordning er opfyldt. RESUMÉ AF ANSØGNINGEN OG ANALYSE Nøgledata: || EGF-referencenummer || EGF/2011/025 Medlemsstat || Italien Artikel 2 || litra b) Berørte virksomheder || 2 NUTS II- region || Lombardia (ITC4) NACE (rev. 2)-hovedgruppe || 26("Fremstilling af computere, elektroniske og optiske produkter") Referenceperiode || 20.3.2011 – 20.12.2011 Startdato for de individualiserede tilbud || 1.3.2012 Ansøgningstidspunkt || 30.12.2011 Afskedigelser i referenceperioden || 529 Afskedigede arbejdstagere, der er tiltænkt støtte || 480 Udgifter til de individualiserede tilbud (EUR) || 1 687 200 EGF-implementeringsomkostninger[4] i EUR || 105 000 EGF-implementeringsomkostninger i procent || 5,9 Samlet budget (EUR) || 1 792 200 EGF-støtte (65 %) i EUR || 1 164 930 1. Ansøgningen blev forelagt Kommissionen den 30. december 2011 og suppleret med yderligere oplysninger i tiden indtil den 12. marts 2013. 2. Ansøgningen opfylder EGF's særlige interventionskriterier i artikel 2, litra b), i forordning (EF) nr. 1927/2006 og blev indgivet inden for den frist på 10 uger, der er fastsat i forordningens artikel 5. Sammenhængen mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen eller den internationale finansielle og økonomiske krise 3. For at fastslå, at der er en sammenhæng mellem afskedigelserne og den inter­nationale finansielle og økonomiske krise, gør Italien gældende, at den tilbagegang i efterspørgslen og investeringerne inden for IKT både for så vidt angår forbrugere og virksomheder, som skyldtes krisen, bidrog betydeligt til afmatningen i den italienske sektor for IKT- og elektronikkomponenter (Nace 26)[5] fra 2009 og fremefter[6]. 4. Ifølge de italienske myndigheder havde den italienske IKT-sektor haft en god periode mellem 2005 og 2008 og opnået et fornuftigt niveau med hensyn til den økonomiske aktivitet, især når man sammenlignede med andre sektorer af den italienske økonomi og det til trods for en kraftig konkurrence fra IKT-virksomheder i lande med lave produktionsomkostninger inden for det seneste tiår (jf. næste punkt). Som et resultat af krisen vendte den positive udvikling sig imidlertid for årene frem til 2008, og udviste en negativ vækstrate inden for de forskellige IKT-sektorer - for eksempel IT-sektoren: –9 % i 2009, –2,5 % i 2010, –4,1 % i 2011 (negativ vækstrate sammenlignet med de foregående år). 5. Ifølge Assinform har den italienske IKT-sektor inden for det seneste tiår lidt under den voldsomme konkurrence fra lande med lave omkostninger og behovet for at omorganisere sektoren som følge af den hurtige fremkomst af ny teknologi, f.eks. cloud computing, forskellige former for e-tjenester, sociale netværker, osv. har i nogle år været kendt som en udfordring. Forskellen på digitale færdigheder mellem Italien og førende europæiske lande og andre lande i verden er yderligere blevet større som følge af den økonomiske afmatning, der skyldtes krisen. Hele denne udvikling har ført til reduktionen af IKT-personale i italienske virksomheder i årene fra 2009 og fremefter. 6. Den stærke tilbagegang inden for IKT-sektoren i Italien som et resultat af krisen ramte også de to virksomheder, som er genstand for dette forslag. Anovo Italia S.p.A. (Varese-provinsen) og Jabil CM S.r.l. (Milano-provinsen). Deres situation, som allerede var vanskelig, blev yderligere forværret, og de seneste års ændringer og omorganisationer slog fejl, hvilket i sidste ende førte til virksomhedernes lukning og afskedigelsen af arbejdstagere. 7. Kommissionen har allerede i sin evaluering af ansøgning EGF/2011/016 IT Agile (Nace 62)[7] og EGF/2010/012 Noord Holland ICT (Nace 46)[8] anført virkningen af den økonomiske og finansielle krise på virksomheder, der er aktive inden for IKT-sektoren. Disse argumenter er stadig gyldige.[9] Dokumentation for antallet af afskedigelser og opfyldelse af kriterierne i artikel 2, litra b) 8. Italien indgav ansøgningen i medfør af interventionskriteriet i artikel 2, litra b), i forordning (EF) nr. 1927/2006, som forudsætter mindst 500 afskedigelser over en periode på ni måneder i en NACE (rev. 2) hovedgruppe i en eller to sammenhængende regioner på NUTS II-niveau i en medlemsstat. 9. Der er ifølge ansøgningen tale om 529 afskedigelser i 2 virksomheder i NACE (rev. 2)-hovedgruppe 26 ("Fremstilling af computere, elektroniske og optiske pro­dukter") i NUTS II-regionen Lombardia (ITC4) i referenceperioden på ni måneder fra den 20. marts 2011 til den 20. december 2011. De 322 afskedigelser hos Jabil CM S.r.l. blev beregnet i overensstemmelse med bestemmelserne i artikel 2, stk. 2, første led, i forordning (EF) nr. 1927/2006 (arbejdsgiveren udsendte afskedigelserne pr. fax til arbejdstagerne den 28. september 2011). De 207 afskedigelser hos Anovo Italia S.p.A. blev beregnet i overensstemmelse med artikel 2, stk. 2, tredje led, i forordning (EF) nr. 1927/2006. Kommissionen har den 29. januar 2013 fået bekræftet i henhold til artikel 2, stk. 2, i EGF-forordningen, at de 207 enkeltpersoner, som er blevet anmeldt i henhold til tredje led, faktisk er blevet afskediget. Redegørelse for afskedigelsernes uforudseelighed 10. Ifølge de italienske myndigheder kunne afskedigelserne i de to virksomheder, som er berørt af denne ansøgning, Anovo Italia S.p.A. og Jabil CM S.r.l., ikke forudses: Den finansielle og økonomiske krise havde en alvorlig indvirkning på begge virksom­heder og førte til, at alle ændringer og omorganisationer, som de havde foretaget inden for de seneste år, slog fejl, og til, at arbejdstagerne i sidste ende blev afskediget. Anovo Italia S.p.A gik konkurs (15.12.2011), og Jabil CM S.r.l. lukkede, efter at alle aktiviteter var ophørt (meddelelse om lukning og afskedigelse af arbejdstagere: den 28. september 2011; afslutning på forhandlinger med arbejdsmarkedets parter uden aftale: den 13. december 2011, hvorefter de afskedigede arbejdstagere besatte Jabils virksomhedslokaler). Identifikation af de virksomheder, der har gennemført afskedigelser, og de arbejdstagere, der er tiltænkt støtte 11. Ansøgningen vedrører 529 afskedigelser (hvoraf 480 er tiltænkt støtte) i to virksomheder: Jabil CM S.r.l. (Cassina de Pecchi, Milano-provinsen) 322 Anovo Italia S.p.A. (Saranno, Varese-provinsen) 207 Jabil CM S.r.l. var blevet etableret i 2007 af en tidligere Nokia Siemens forrretnings­enhed og specialiseret i fremstilling, samling og reparation af printkort for telekommunikationsapparater (Nace 26.1). Ejerforholdene i forbindelse med denne virksomhed har ændret sig flere gange i de seneste år, og den seneste ejer er US-koncernen "Competence Mercatech" (siden 2010). Anovo Italia S.p.A hørte til den franske multinationale koncern Anovo S.A[10] og var siden 1998 aktiv på det italienske marked, indtil den gik konkurs den 15.12.2011. Anovo Italia S.p.A. var specialiseret i design og levering af integrerede IT-relaterede aktiviteter, især fremstilling af elektroniske komponenter (Nace 26.1). 12. De arbejdstagere, der er tiltænkt støtte, fordeler sig, som følger: Kategori || An­tal || Pro­cent Mænd || 290 || 60,4 Kvinder || 190 || 39,6 EU-borgere || 473 || 98,5 Ikke-EU-borgere || 7 || 1,5 15-24-årige || 0 || 0.0 25-54-årige || 450 || 93,8 55-64-årige || 22 || 4,6 Over 64 år || 8 || 1,6 13. Ingen af disse arbejdstagere har langvarige sundhedsproblemer eller handicap. 14. Fordelingen på faggrupper er, som følger: Kategori || Antal || Procent Teknikere og beslægtede fagfolk (ISCO 3) || 37 || 7,7 Arbejdstagere/kontormedarbejdere (ISCO 4) || 57 || 11,9 Arbejdstagere inden for håndværkspræget arbejde (ISCO 7) || 153 || 31,9 Operatører af anlæg/maskiner & samlebånds­arbejdere (ISCO 8) || 233 || 48,5 15. De italienske myndigheder har i overensstemmelse med artikel 7 i forordning (EF) nr. 1927/2006 bekræftet, at man i EGF's forskellige gennemførelsesfaser, især med hensyn til adgangen til fonden, har ført og fortsat vil føre en politik for ligestilling mellem mænd og kvinder og en politik for ikke-forskelsbehandling. Beskrivelse af det pågældende geografiske område, de relevante myndigheder og andre interessenter 16. Det berørte område er Lombardia[11], som med næsten 10 mio. indbyggere er det mest befolkede område af Italiens 20 regioner, og nærmere bestemt provinserne Varese og Milano. 17. De ansvarlige myndigheder er på nationalt plan ministeriet for arbejde og social­politik og på regionalt plan Regionen Lombardia (Direzione Generale Istruzione, Formazione e Lavoro), Milano. Aktørerne på arbejdsgiversiden er følgende sammenslutninger: CLAAI (Federazione Regionale Lombarda delle Associazioni Artigiane), CNA Lombardia (Confederazione Nazionale dell’Artigianato e delle piccole e medie imprese), Confapindustria Lombardia, Confartigianato Lombardia, Confcommercio Lombardia-Imprese per l’Italia, Confcooperative Lombardia. Aktører, der repræsenterer arbejdstagerne: CGIL (Confederazione generale italiana del lavoro), CISL (Confederazione italiana sindacati lavoratori), UIL (Unione italiana del lavoro), CISAL (Confederazione Italiana Sindacati Autonomi Lavoratori). Afskedigelsernes forventede virkning på beskæftigelsessituationen på lokalt, regionalt og nationalt plan 18. Lombardia er Italiens mest velstående region med mange forskellige økonomiske aktiviteter[12], der opretholdes af en lang række små og mellemstore virksomheder, men også af nogle store industrikoncerner. Ca. en femtedel af Italiens BNP produceres i denne region. Men eftersom fremstillingssektorerne er i tilbagegang, er regionen nødt til at tackle større strukturelle udfordringer, og ligesom andre steder har den verdensomspændende finansielle og økonomiske krise forværret den økono­miske og arbejdsmarkedsmæssige situation. De italienske myndigheder anførte, at Lombardias industriproduktion gik tilbage i 2009 med 9,4 %, og at alle virkningerne på arbejdsmarkedet kunne mærkes som en direkte konsekvens: Den samlede beskæftigelse faldt med 1,2 % i 2009 og med 0,7 % i 2010 (den gang kunne der konstateres en svag forbedring). Ifølge Istat er ledigheden i Lombardia steget siden 2008: 3,7 % i 2008, 5,4 % i 2009, 5,6 % i 2010, 5,8 % i 2011 og 7,5 % i 2012[13]. 19. For at kunne begrænse indvirkningen af den økonomiske og finansielle krise på de personer, der arbejder inden for Lombardias IKT-sektor, blev der gjort omfattende brug af det sociale sikkerhedsnet, f.eks. lønkompensationsfonden (CIG), der er et redskab, der i længere tid har været etableret under italiensk lovgivning, og som kan yde finansiel støtte til arbejdstagere som kompensation for lønudbetalinger, når dårlige omstændigheder gør sig gældende. Italien indsendte nedennævnte tabel for at illustrere den øgede brug af denne chokabsorberende ordning siden krisens begyndelse: I 2009 var antallet af timer, som myndighederne havde godkendt, næsten otte gange højere end det antal, der var blevet godkendt i 2008, hvilket afspejlede sektorens vanskeligheder. Samlede godkendte CIG-timer inden for Lombardias IKT-sektor (Nace 26) Kilde: INPS (Istituto Nazionale della Previdenza Sociale) Timer i alt || 2005 || 2006 || 2007 || 2008 || 2009 || 2010 3 025 840 || 2 261 676 || 2 541 117 || 2 049 268 || 16 003 158 || 15 145 734 20. Ifølge de italienske myndigheder er især industridistriktet Distretto Technologico di Milano (Vimercatese) i alvorlig krise, hvor der fandt 322 afskedigelser sted hos Jabil CM S.r.l.. På nationalt, regionalt og lokalt niveau bestræber Italien sig på at videreudvikle og opretholde dette distrikt med hensyn til økonomisk omfang og beskæftigelse. De EGF-medfinansierede foranstaltninger vil være en støtte for de italienske myndigheder i forbindelse med disse bestræbelser på udvikling og omor­ganisation. 21. På NUTS II-niveau har Lombardia også været berørt af andre masseafskedigelser, for hvilke der er indsendt EGF-ansøgninger til Kommissionen: 1 816 afskedigelser i 190 virksomheder inden for tekstilsektoren i 2006/2007[14]. Den samordnede pakke af individualiserede tilbud, der søges om støtte til, og en opdeling af de anslåede omkostninger, herunder oplysninger om komplementariteten med foranstaltninger, der modtager støtte gennem strukturfondene 22. Der foreslås følgende typer foranstaltninger, som tilsammen udgør en samordnet pakke af individualiserede tilbud, der har til formål at sikre en tilbagevenden til arbejdsmarkedet for de 480 arbejdstagere, der er tiltænkt støtte. De italienske myndigheder præciserede, at videreuddannelse og omskoling, som kan være nødvendig for arbejdstagerne for at forberede en vellykket tilbagevenden til arbejdsmarkedet vil blive finansieret via regionale kilder (heraf følger, at udgifter til videreuddannelse og omskoling ikke skal medfinansieres af EGF). – Optagelse og adgang til støttepakken (accoglienza e accesso al servizio di assistenza): Information og administrative tjenester til de afskedigede arbejdstagere, herunder underskriften af tjenesteaftaler. – Specialiserede interview (colloquio specialistico): Det omfatter indgående interview med arbejdstagerne for at kortlægge deres nuværende profiler, udpege mulige indslusningsforløb og hjælp til forskellige former for jobansøgninger (ajourføring af cv). – Kortlægning af færdigheder (bilancio di competenze): Sæt af målrettede værktøjer, der skal analysere den enkelte arbejdstagers erhvervsmæssige og sociale erfaring og fremhæve nyttige kompetencer og viden under hensyntagen til arbejdstagernes egne ambitioner og ønsker. – Fastlæggelse af forløb (definizione del percorso): Etablering af en individuel plan for et erhvervsmæssigt forløb, hvor den enkelte arbejdstagers videreuddannelse og uddannelsesbehov fastlægges. Planen underskrives af arbejdstageren og udbyderen af støtten som en accept af de gensidige forpligtelser. – Tilsyn, koordinering og forvaltning af den personlige interventionsplan (monitoraggio, coordinamento e gestione del piano di intervento personalizzato): Denne foranstaltning indebærer en opfølgning på og tilsynet med den individualiserede støtte i henhold til den aftalte plan om det videre forløb. De aftalte foranstaltninger kan, om nødvendigt, justeres. – Erhvervsvejledning (tutoring e counselling orientativo): Denne foranstaltning omfatter rådgivning om arbejdsmarkedsmekanismer, hjælp til udarbejdelse af jobansøgninger og ledsagelse til jobinterview. – Undersøgelse af jobmuligheder hos nye arbejdsgivere (scouting aziendale): Denne foranstaltning omfatter undersøgelse af lokale og regionale beskæftigelsesmuligheder, kontakter til potentielle arbejdstagere, hjælp i forbindelse med vurdering af jobtilbud, støtte gennem udvælgelsesprocessen. – Afstemning af færdigheder og job (preselezione e incontro domanda offerta): Denne foranstaltning har til formål at afstemme efterspørgslen på arbejdsmarkedet med arbejdstagernes færdig­heder via særlige databaser. Arbejdstagerne får skræddersyet erhvervsvejledning om ledige stillinger og hjælp til processen med at søge et nyt job. Rådgiverne gør det også lettere for arbejdstagerne at få kontakt til potentielle arbejdstagere og yder støtte, indtil en arbejdskontrakt er underskrevet. – Mentorordning i den første fase af et nyt job (accompagnamento al lavoro): Formålet med denne foranstaltning er at yde støtte, således at det nye job er bæredygtigt: Arbejdstageren og den nye arbejds­giver får støtte i form af en mentorordning i den første fase af et nyt job. Arbejdstageren underskriver en formidlingsrapport, der skal medvirke til at sikre en vellykket tilbagevenden. De italienske myndigheder har budgetteret denne foranstaltning for alle arbejds­tagere, der er tiltænkt støtte, hvilket afspejler den betydning, som man tillægger de nye arbejdskontrakters bæredygtighed. – Rådgivning og støtte i forbindelse med selvstændig virksomhed (consulenza e supporto all'autoimprenditorialità): Denne foran­staltning består af en række målrettede aktioner, der skal analysere arbejdstagernes egnethed/holdning i forbindelse med selvstændig beskæftigelse og virksomhedsetablering, udarbejdelse af en for­retningsplan, rådgivning om praktiske problemer i relation til iværksættelse, kortlægning af finansieringsmuligheder. – Vejledning og støtte under praktikperioder (tutoring e accompagnamento al tirocinio): Støtte til arbejdstagere og potentielle nye arbejdsgivere under en praktikperiode. 23. De EGF-implementeringsomkostninger, der er medtaget i ansøgningen i overensstemmelse med artikel 3 i forordning (EF) nr. 1927/2006, dækker forberedelser, forvaltning og kontrolaktiviteter samt oplysning og reklame. 24. De individualiserede tilbud, der forelægges af de italienske myndigheder, er aktive arbejdsmarkedsforanstaltninger, som falder ind under de i artikel 3 i forordning (EF) nr. 1927/2006 fastlagte støtteberettigede foranstaltninger. De italienske myndigheder anslår de samlede omkostninger til disse tilbud til 1 687 200 EUR og EGF-implementeringsomkostningerne til 105 000 (svarer til 5,9 % af det samlede beløb). Der anmodes om EGF-støtte på i alt 1 164 930 EUR (65 % af de samlede omkostninger). Foranstaltninger || Anslået antal arbejds­tagere, som er tiltænkt støtte || Anslåede omkost­ninger pr. arbejdsta­ger, som er tiltænkt støtte (i EUR) || Samlede omkostninger i EUR (EGF og national medfinansiering) Individualiserede tilbud (artikel 3, stk. 1, i forordning (EF) nr. 1927/2006) Optagelse og adgang til støttepakken (Accoglienza e accesso al servizio di assistenza) || 480 || 33 || 15 840 Specialiserede interview (Colloquio specialistico) || 480 || 66 || 31 680 Kortlægning af færdigheder (bilancio di competenze): || 480 || 330 || 158 400 Fastlæggelse af forløb (definizione del percorso) || 480 || 78 || 37 440 Tilsyn, koordinering og forvaltning af den personlige interventionsplan (monitoraggio, coordinamento e gestione del piano di intervento personalizzato): || 480 || 216 || 103 680 Erhvervsvejledning (tutoring e counselling orientativo): || 480 || 155 || 74 400 Undersøgelse af jobmuligheder hos nye arbejdsgivere (scouting aziendale): || 480 || 648 || 311 040 Afstemning af færdigheder og job (Preselezione e incontro domanda offerta) || 480 || 693 || 332 640 Mentorordning i den første fase af et nyt job (accompagnamento al lavoro) || 480 || 528 || 253 440 Rådgivning og støtte i forbindelse med selvstændig virksomhed (consulenza e supporto all'autoimprenditorialità): || 273 || 768 || 209 664 Vejledning og støtte under praktikperioder (tutoring e accompagnamento al tirocinio): || 207 || 768 || 158 976 Subtotal - individualiserede tilbud || || 1 687 200 EGF-implementeringsomkostninger (artikel 3, stk. 3, i forordning (EF) nr. 1927/2006) Forberedelser || || 15 000 Forvaltning || || 40 000 Oplysning og reklame || || 15 000 Kontrolaktiviteter || || 35 000 Subtotal - EGF-implementeringsomkostninger || || 105 000 Samlede anslåede udgifter || || 1 792 200 EGF-støtte (65 % af de samlede udgifter) || || 1 164 930 25. De italienske myndigheder bekræfter, at de ovenfor beskrevne foranstaltninger supplerer foranstaltninger, som er finansieret af strukturfondene, og at man vil undgå dobbeltfinansiering. Nogle af EGF's medfinansierede foranstaltninger, f.eks. inden for fremme af iværksætterkultur, kunne ikke finansieres under Den Europæiske Socialfond (ESF). Datoen/datoerne for iværksættelse eller planlagt iværksættelse af de individualiserede tilbud til de berørte arbejdstagere 26. Den 1. marts 2012 iværksatte Italien de individualiserede tilbud i den samordnede pakke, som EGF anmodes om at medfinansiere, for de berørte arbejdstagere. Denne dato markerer således begyndelsen af støtteberettigelsesperioden for enhver eventuel EGF-støtte. Procedurer for høring af arbejdsmarkedets parter 27. Ifølge de italienske myndigheder fandt der drøftelser sted med arbejdsmarkedets parter ved flere lejligheder på regionalt plan, herunder ved følgende lejligheder. 3. februar 2012: et møde mellem Agenzia Regionale Istruzione, Formazione e Lavoro (ARIFEL) og repræsentanter for arbejdsgivere og arbejdstagere for at drøfte muligheden for at etablere en arbejdsgruppe "erhvervsdrivende forening" for arbejdstagere fra Anovo Italia S.p.A (førte ikke til en aftale); 15. februar 2012: et møde med regionens centrale krisegruppe (verbalnote[15]); 17. februar 2012: et rundbordsmøde med regionens IKT-gruppe med repræsentanter for arbejdsgivere og arbejdstagere samt regionen Lombardia (verbalnote[16]). 28. De italienske myndigheder bekræftede, at kravene i den nationale lovgivning og EU-lovgivningen vedrørende kollektiv afskedigelse er blevet overholdt. Oplysninger om foranstaltninger, som er obligatoriske i henhold til national lovgivning eller kollektive aftaler 29. Med hensyn til de kriterier, der er fastsat i artikel 6 i forordning (EF) nr. 1927/2006, kunne de italienske myndigheder i deres ansøgning: · bekræfte, at den økonomiske EGF-støtte ikke erstatter foranstaltninger, som det påhviler virksomheder at gennemføre i henhold til national lovgivning eller kollektive aftaler · dokumentere, at de påtænkte aktioner er støtte til de enkelte arbejdstagere og ikke skal tjene til omlægning af virksomheder eller sektorer · bekræfte, at de ovennævnte støtteberettigede foranstaltninger ikke får støtte fra andre af EU's finansielle instrumenter. Forvaltnings- og kontrolsystemer 30. Italien har underrettet Kommissionen om, at de finansielle bidrag vil blive forvaltet på nationalt plan af Ministerio del Lavoro e delle Politiche Sociali/Direzione Generale per le Politiche Attive e Passive del Lavoro (MLPS – DG PAPL). MLPS – DG PAPL kontor A er forvaltningsmyndigheden; MLPS – DG PAPL kontor B er den attesterende myndighed og MLPS – DG PAPL kontor C er revisions­myndigheden. Regionen Lombardia vil fungere som formidlingsorgan for forvaltningsmyndigheden på regionalt plan. Italien har i sin EGF-ansøgning (del I) detaljeret beskrevet forvaltnings- og kontrolsystemet og i detaljer anført aktørernes respektive ansvarsområder på nationalt og regionalt plan. Finansiering 31. På grundlag af ansøgningen fra Italien beløber den foreslåede EGF-støtte til den samordnede pakke af individualiserede tilbud (inklusive EGF-implementerings­omkostninger) sig til 1 164 930 EGF, hvilket svarer til 65 % af de samlede omkostninger. Kommissionens foreslåede tildelinger fra fonden er baseret på oplysninger fra Italien. 32. Under hensyn til den maksimale støtte fra EGF i henhold til artikel 10, stk. 1, i forordning (EF) nr. 1927/2006 og mulighederne for omfordeling af bevillinger foreslår Kommissionen at anvende EGF til at dække hele det ovennævnte beløb, der opføres under udgiftsområde 1a i den finansielle ramme. 33. Med det foreslåede økonomiske støttebeløb er der fortsat over 25 % af det maksimale årlige beløb, der er øremærket til EGF, til rådighed til tildelinger i årets sidste fire måneder, jf. artikel 12, stk. 6, i forordning (EF) nr. 1927/2006. 34. Med dette forslag om at anvende EGF indleder Kommissionen den forenklede trepartsprocedure, jf. punkt 28 i den interinstitutionelle aftale af 17. maj 2006, for at sikre, at budgetmyndighedens to parter er enige i, at det er nødvendigt at anvende fonden, og kan tilslutte sig det beløb, der anmodes om. Kommissionen opfordrer den af budgetmyndighedens to parter, som på rette politiske niveau først når til enighed om udkastet til forslaget om anvendelse af fonden, til at underrette den anden part og Kommissionen om sine hensigter. Hvis den ene af budgetmyndighedens to parter ikke kan give sin tilslutning, indkaldes der til et formelt trepartsmøde. 35. Kommissionen forelægger særskilt en anmodning om overførsel for at få specifikke forpligtelsesbevillinger opført på budgettet for 2013, jf. punkt 28 i den interinstitutionelle aftale af 17. maj 2006. Kilder til betalingsbevillinger 36. De bevillinger, der er afsat til EGF-budgetposten i budgettet 2013, vil blive anvendt til at dække beløbet på 1 164 930 EUR, som er nødvendigt i forbindelse med denne ansøgning. Forslag til EUROPA-PARLAMENTETS OG RÅDETS AFGØRELSE om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2011/025 IT/ Lombardia, Italien) EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[17], særlig punkt 28, under henvisning til Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen[18], særlig artikel 12, stk. 3, under henvisning til forslag fra Europa-Kommissionen[19], og ud fra følgende betragtninger: (1) Den Europæiske Fond for Tilpasning til Globaliseringen (EGF) blev oprettet med henblik på at yde supplerende støtte til arbejdstagere, der afskediges som følge af gennemgribende strukturelle ændringer i verdenshandelsmønstrene, som kan tilskrives globaliseringen, og hjælpe dem med at vende tilbage til arbejdsmarkedet. (2) Anvendelsesområdet for EGF blev udvidet for ansøgninger indgivet fra den 1. maj 2009, til den 30. december 2011, således at det også omfatter støtte til arbejdstagere, der afskediges som en direkte følge af den internationale finansielle og økonomiske krise. (3) Den interinstitutionelle aftale af 17. maj 2006 giver mulighed for at anvende EGF inden for et årligt loft på 500 mio. EUR. (4) Italien indgav den 30. december 2011 en ansøgning om anvendelse af EGF i forbindelse med afskedigelser i 2 virksomheder, der er aktive i NACE (rev. 2)-hovedgruppe 26 ("Fremstilling af computere, elektroniske og optiske produkter") i NUTS II-regionen Lombardia (ITC4), og supplerede den med yderligere oplysninger frem til den 12. marts 2013. Ansøgningen opfylder kravene til fastlæggelse af støttebeløbets størrelse, jf. artikel 10 i forordning (EF) nr. 1927/2006. Kommissionen foreslår derfor, at der ydes en støtte på 1 164 930 EUR. (5) Der bør derfor som følge af Italiens ansøgning ydes økonomisk EGF-støtte — VEDTAGET DENNE AFGØRELSE: Artikel 1 I forbindelse med Den Europæiske Unions almindelige budget for regnskabsåret 2013 stilles der et beløb til rådighed fra Den Europæiske Fond for Tilpasning til Globaliseringen (EGF) på 1 164 930 EUR i forpligtelses- og betalingsbevillinger. Artikel 2 Denne afgørelse offentliggøres i Den Europæiske Unions Tidende. Udfærdiget i Bruxelles, den […]. På Europa-Parlamentets vegne På Rådets vegne Formand Formand [1] EUT C 139 af 14.6.2006, s. 1. [2] EUT L 406 af 30.12.2006, s. 1. [3] Europa-Parlamentets og Rådets forordning (EF) nr. 1893/2006 af 20. december 2006 om oprettelse af den statistiske nomenklatur for økonomiske aktiviteter NACE rev. 2 og om ændring af Rådets forordning (EØF) nr. 3037/90 og visse EF-forordninger om bestemte statistiske områder (EUT L 393 af 30.12.2006, s. 1). [4] I overensstemmelse med artikel 3, stk. 3, i forordning (EF) nr. 1927/2006. [5] Sektoren Nace 26 omfatter en række aktiviteter, herunder fremstilling af computere og elektroniske produkter, optiske og elektroniske apparater, måleinstrumenter, ure og serviceaktiviteter i forbindelse med fremstilling, af software, rådgivning og dermed forbundne aktiviteter. [6] Kilder anført af Italien: Assinform – italiensk sammenslutning af informations- og kommunikationsteknologi (www.assinform.it); rapport fra 2009 udgivet af Osservatorio ICT & PMI della School of Management del Politecnico di Milano (www.osservatori.net); ISTAT (http://www.istat.it/). [7] COM(2013) 120 final. [8] KOM(2010) 685 endelig. [9] Yderligere oplysninger om EGF-ansøgningerne pr. sektor kan findes i EGF Statistical Portrait 2007-2011 og i de efterfølgende opdateringer, som kan ses på http://ec.europa.eu/egf. [10] Anovo S.A, som blev grundlagt i 1987, havde ca. 20 kontorer i Europa såvel som i Syd- og Centralamerika. Den franske virksomhed trådte i likvidation i 2011. [11] NUTS II-region i Norditalien (regionshovedstad: Milano) [12] Omfatter mange fremstillingssektorer, f.eks. inden for mekanik, elektro, metal, kemi, fødevarer, og servicesektorer, som f.eks. banker, transport og kommunikation. [13] http://www.bancaditalia.it/pubblicazioni/econo/ecore/2010/analisi_s_r/1046_lombardia/Lombardia_2009.pdf; http://www.istat.it/it/lombardia [14] EGF/2007/007 IT/ Lombardia, EUT L 330 af 9.12.2008. [15] https://arifl.box.com/s/d9994b938ecb153700d7 [16] https://arifl.box.com/s/d9994b938ecb153700d7 [17] EUT C 139 af 14.6.2006, s. 1. [18] EUT L 406 af 30.12.2006, s. 1. [19] EUT C […], […], s. […].